पाएं अपने शहर की ताज़ा ख़बरें और फ्री ई-पेपरडाउनलोड करें
बड़हरा थाना क्षेत्र मे एक नाबालिग लड़की का हथियार के बल पर अपहरण कर लिया गया। मामले में पीड़िता की मां ने बड़हरा थाना में लिखित आवेदन देकर छह लोगों को नामजद आरोपित करते हुए मामला दर्ज करवाया गया है।
बड़हरा थानाध्यक्ष दिनेश कुमार सिंह ने बताया कि आवेदन के आलोक में मामला दर्ज करते हुए गहन जांच एवं खोजबीन शुरू कर दी है। जल्द ही मामले का उद्भेदन करते हुए लड़की को बरामद कर लिया जाएगा। आवेदन में अपहृता की मां ने बताया कि रविवार 2 मई की रात्रि मैं अपनी बेटी के साथ सो रही थी। रात्रि लगभग 2 बजे गांव के ही अभिमन्यु कुमार, सोनू कुमार, विकास कुमार, अमन कुमार, मनोज यादव और फूल देवी हथियार से लैस होकर हमारे घर में घुस गए और हथियार के बल पर मेरी लड़की का अपहरण कर लिया।
विरोध करने पर मारपीट करते हुए कहा कि ज्यादा शोर मचाओगी तो गोली मार देंगे और मुझे घर में बंद कर लड़की को लेकर फरार हो गए। उसके बाद से मेरी बेटी का कोई पता नहीं चल पाया है। पीड़िता की मां ने थानाध्यक्ष से सभी आरोपियों की गिरफ्तारी के साथ-साथ अपनी बेटी की सकुशल बरामदगी की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn